Den styrkede pædagogiske læreplan

At leve er ikke nok.

Solskin, frihed og en lille blomst må man have.

H.C.Andersen

Indhold

1. Indledning
2. Leg og kreativitet
3. Pædagogiske læringsmål
4. Læreplanens temaer
5. Læringsmiljøer
6. Refleksion
7. Pædagogisk portfolio
8. Sådan gør vi
9. Indledning

Dansk Skoleforening har et overordnede koncept, og hver af Dansk Skoleforeningens institutioner har en lokal pædagogisk læreplan og et individuel koncept. Begreber som trivsel, læring, udvikling og dannelse er i fokus. Læring i børnehaven skal dog ikke forstås som undervisningen, man kender fra skolen.

Da pædagogiske læreplaner er lovpligtig, er der visse regler og fremgangsmåder, som skal overholdes og tages højde for i forhold til Bundes-und Landesgesetzgebung og den danske dagtilbudslov. Imellem tiden er de pædagogiske læreplaner evalueret og revideret adskillige gange, og vi skal nu udarbejde en læreplan, den styrkede læreplan.

Vi ved, at vi stadig ved alt for lidt om, hvad et barn tænker, hvordan hjernen, psyken og kroppen fungerer. Alle børn skal have samme muligheder. Og dog er de forskellige. De har mange talenter og begavelser, men vi opdager, understøtter og udvikler kun ganske få af dem. Psykologen Howard Gardner kalder det for mange intelligenser, men man kan også kalde det for børns evner eller talenter. Vi må bare erkende det og styrke børns lyst og motivation til at lære noget.Børn er nemlig motiveret og kan slet ikke lade være med at lære. Også Reggio-Emilia-pædagogikken har inspireret os til denne filosofi.

Gennem sanseerfaringer, egne handlinger og oplevelser danner børn et billede af verdenen. Børnene udvikler indre strukturer, som bliver til tænkning og følelser. At tilegne sig verden er en aktivitet som ingen anden kan gøre for børnene – det skal de gøre selv.

Dette betyder ikke, at børnene er overladt til sig selv, men denne indsigt skal tage lidt af den almagt og alviden de voksne er tilbøjelige til have, når det drejer sig om vidensformidling til børn.

Vores børnesyn er inspireret af psykologen Lev Vygotsky og børnelægen og pædagogen Maria Montessori der siger: ”Hjælp børnene, så de kan selv.”

Alle skal have en ny chance - hver dag!

Mens denne nye, styrkede læreplan udarbejdes, er landet og hele verden ramt af Corona grippe krisen. Dette får os til at stoppe op og tænke i andre baner. Hvad er vigtig? Hvad er rigtig? Vi skal passe på hinanden, være hensynsfulde og solidariske. Empati og indlevelse er attituder og værdier, der skal øves mere end nogen sinde. Miljøbevægelsen gør en stor indsats for at byde kommende generationer et godt liv på kloden. Det kræver, at man kan se længere frem i tiden og ikke bare tilfredsstille egne behov uden eftertanke. Disse overvejlser tages med i vores pædagogiske arbejde.

For et barns udvikling fra 3 – 6 år synes Rudolf-Steiner pædagogikken, at følgende rækkefølge er betydningsfuld. Vi har man lignedne overvejelser.

* **Gå** – det er barnets faglige kompetence, at have styr på sin krop.
* **Tale** – det er barnets sociale kompetence, at kunne tale og kommunikere med sin omverden.
* **Tænke** – det er barnets personlige kompetence, at kunne reflektere over egen handling.

Vi er glade for at politisk ansvarlige personer har opdaget og erkendt, at børn i de første leveår lærer bedst gennem leg. Ved den styrkede læreplan er læringsmiljøet et centralt begreb. Læring handler ikke bare om de faste planlagte aktiviteter om formiddagen, men i høj grad om alle de andre situationer i dagligdagen i dagtilbuddet. Læring og udvikling finder sted hele dagen – i legen, i planlagte aktiviteter og i rutinesituationer. Det er de voksnes ansvar at sørge for, at skabe rammer og plads til legen, dialogen og udfordrende aktiviteter. Det er altså vores opgave at vide, hvordan børn fra 3-6 års alder fungerer, hvilke behov de har og hvordan de trives og udvikles bedst.

## ”Den menneskelige hjerne er ikke designet til at abstrahere før den har et konkret kendskab til kroppen, verden og dens fysiske kræfter. 7 – 8 år med bevægelse og leg må der til for at give barnet en senso-motorisk forståelse, som kan tjene som fundament for intellektuel, social og personlig udvikling."

## Citat fra Jean Piaget

# Leg og kreativitet

Vi opfatter leg som afgørende for et barns kompetenceudvikling. I en god leg oplever børn, at tid og sted forsvinder. Denne absolutte fordybelse har et socialt, personligt og fagligt aspekt, hvor al læring foregår i et individuelt tempo og på forskellige præmisser. De nyder deres leg og virker glade. Her er det selve aktiviteten, der er afgørende, ikke det konkrete indhold.

Ved voksentilrettelagte aktiviteter er det indholdet det kommer an på, som fx værkstedsaktiviteter, læsegruppe o.l. Bagefter siger børnene: må vi nu lege igen!

Kreativ tænkning betyder, at man er i stand til at tænke divergent, altså være uenige og anderledes. Det har at gøre med at være innovativ, at kunne bryde givne rammer på en positiv måde. At lave noget nyt ud af det materiale, man finder i et inspirerende miljø.

Denne kreative fordybelse kan til dels ses, når børn sidder foran en computer og beskæftiger sig med spil, der interesserer dem. Vor tids børn forholder sig afslappet og kompetent til den moderne medieteknologi. Hvilket forhold har pædagogerne til medierne?

Den italienske pædagog Loris Malaguzzi taler om, at et barn har hundrede sprog og fratages de nioghalvfems i løbet af opvæksten. Derfor må vi give barnet mulighed for at udtrykke sig

gennem mange sprog, hvad enten det er gennem leg, skrift eller hændernes tale eller med mimik og gestik.

”Et barn har hundrede sprog, men frarøves de nioghalvfems.

Skolen og kulturen skiller hovedet fra kroppen.

De tvinger en til at tænke uden krop og handle uden hovedet.

Legen og arbejde, virkeligheden og fantasien,

det indre og det ydre gøres til hinandens modsætninger.”

## Loris Malaguzzi

1. Pædagogiske læringsmål

I de planlagte aktiviteter med læreplanens temaer og rutinemæssige situationer har vi for det første vores overordnede mål – nemlig at hjælpe børnene med at blive velfunderende mennesker – i baghovedet. Men når vi fx har udeuge, tager vi kortere læringsmål med i vores pædagogiske overvejelser.

På en tur i skoven, gennem byen eller til stranden kan et mål være at lære at begå sig trafikken på vejen til vores mål. Børnene skal gå to og to, de skal gå på den rigtige side af fortovet, må være opmærksomme på cyklister og biler. Og sommetider kører vi med bybussen. Også der er der mange ting at forholde sig til. Vi må være venlige mod folk, vi møder. Det kan ske, at et barn råber af en ældre herre, eller et andet barn siger frække ord til fremmede folk. Det er et uhensigtsmæssig adfærd, som vi hjælper børnene med at ændre på i form af en samtale eller bare ved at være et positivt spejl.

Et andet pædagogisk mål kan være at lære, hvordan vi er sammen i skoven, ved stranden, på en legeplads i byen mm. Det nytter ikke noget, at løbe afsted i alle retninger. Der er forholdsregler, som vi må acceptere og holde os til. Disse mål har med barnets sociale kompetence at gøre, men også med kultur og fællesskab, samt det motoriske, at have overblik og styr på kroppen.

Når vi er kommet til stranden, kan den planlagte aktivitet fx består i at lave et sort ”billede” i sandet af alle de ting, vi finder rundt omkring. At samle grene, sten, blade, blomster, skrald mm skaber børnenes opmærksomhed. At lægge det hele sammen til et sort billede, er stimulans til kroppen, til både fin-og grovmotorikken. Sanserne bliver stimuleret. Og kreativiteten er på spil.

Og også den sociale kompetence, at kommunkere og gøre sig forståeligt med sin egen ide og kunne lytte til, hvad de andre bidrager med – at være en del af et fællesskab, spiller ind her.

Udegruppen har vænnet sig til at samle affald undervejs. Vi oplever, at der ligger utrolig meget affald, der hvor vi færdes. Efter at vi havde deltaget i byrens gøringsdag, er vi begyndt at have poser og handsker med, således, at vi samler ting op, der ikke hører til i naturen. En oprindelig planlagt aktivitet er blevet til rutine, hvor vi kommer rundt om mange af den pædagogiske læreplanens emner.

1. Læreplanens temaer:

* Barnets motoriske udvikling. Krop og bevægelser, sansestimulans og sundhed.
* Barnets sociale udvikling.
* Sprog og kommunikation
* Barnets alsidige udvikling. Selvværd, selvstændighed, at kunne give udtryk for følelser.
* Natur, ude liv, science - naturfænomener. Filosofi, fysik, biologi, matematisk forståelse. Mennesket er en del af det hele.
* Kultur, æstetik, fællesskab. Traditioner, værdier, opdragelse, miljø. Barnet som en del i en kulturel verden – kulturbruger, nærmiljø, samfundsborger.

**Barnets motoriske udvikling. Krop og bevægelser, sansestimulans og sundhed**

Den faglige kompetence har med børns motoriske udvikling at gøre. Det er fundamentet. Det er grundlaget. Børn skal dagligt have mulighed for at træne deres grundmotorik, hvilket de naturligt gør gennem grundlegene. Dvs. at de skal klatre, løbe, kaste, slås, trække, skubbe, hænge, synge, danse, interagere og meget mere. Har et barn deficit i sin grov -eller finmotorik, kan det som regel ses på andre områder som fx sproget, renlighed eller sociale adfærd. Det er Jean A. Ayres viden og teori, som er grundlaget til dette syn. Hun er den mest kompetente teoretiker på disse områder.

Vi tilrettelægger dagligdagen og tilbyder lege og aktiviteter, der lokker børnene til at bruge kroppen og bevæge sig. Børnene benytter husets rum, gymnastiksalen, børnehavens legeplads,

strand, - skov – og byture. Vi beskæftiger os med børns forhold til kroppen ved fx at mærke varme, kulde, våde fødder, se sig selv i spejlet, hviske og skrige, lytte og se på livets detaljer.

Den faglige kompetence har at gøre med kropsbevidsthed og sundhed. Hvordan klæder jeg mig på? Hvad spiser jeg for at kroppen er i balance? Vi er opmærksomme på, at børnene vasker deres hænder politisk korrekt inden maden, efter toilette besøg, når vi kommer hjem fra skoven…

Der er intet i hjernen,som ikke før har været i sanserne.

Aristoteles

# Barnets sociale udvikling

Den sociale kompetence har at gøre med tillid, omsorg, etik, empati og konstruktive tilknytningsrelationer, som fx venskaber. Børn må gerne opleve, at det er dejligt at hjælpe fx mindre børn med at tage tøj på. Den sociale bevidsthed vågner i forhold til andre børns betydning for både legenes kvalitet og for oplevelsen af fællesskaber.

Dette indebærer omgang med andre mennesker; i børnehaven samt uden for institutionen. Udvikling sker gennem interaktion med andre, og sproget er vores tids mest brugte kommunikationsmiddel. Derfor skal børnene lære mange ord og deres betydning og

hensigtsmæssige anvendelse.

”Ligesom mange andre lege, er sproglege åben og til at uvide. Et sprog er ikke et lukket, stiv system, men en åben mængde foranderlige sproglege”

Sprogfilosof Ludwig Wittgenstein

**Sprog og kommunikation**

Den sociale kompetence er først og fremmest sprog og kommunikation; langtidshukommelse. Det handler om at børn kan give udtryk for deres følelser, at sige til og fra, at sætte ord på deres tanker og oplevelser. At kunne se forskel, differencerne og acceptere, at nogle er anderledes.

De skal kunne lytte og forstå. Læse bøger og fortælle historier, som børnene genfortæller ved fx at male billeder, lege med rim og remser og så meget mere. Vi leger hukommelseslege med musik, sang og rytmik. Ann-Elisabeth Knudsen siger, at det et barn i børnehavealderen kan lære og lagre ved hjælpe af musik, har stort potentiale for at ende som blivende læring.

Selvfølgeligt har vi en særlig opgave som en børnehave, der tilhører Dansk Skoleforening for Sydslesvig, hvis formål er at formidle dansk sprog og kultur til børn og deres forældre. Vi har altså med to sprog at gøre, hvor de fleste børn har tysk som hjemmesprog. Vi taler så meget som muligt dansk. Gennem danske sange, bøger og lege formidler vi kærlighed og glæde til det nye sprog.

Til formidling af sprog syens vi godt om metoden ”Dialogisk læsning”. Her er Ann-Elisabeth Knudsen og Lotte Salling vores teoretisk inspirationskilder. For vores vedkommende er det jo netop det danske sprog, der skal formildes og læres som andet og nyt sprog.

# Barnets alsidige personlige udvikling

At kunne tænke selv og reflektere over sine handlinger. Den alsidige personlige kompetence er rumlighed, at opleve sammenhænge mellem adfærd, reaktioner og konsekvenserne. At kunne tage ansvar for det, man gør. Børn må lære at sige til og fra og tage et nederlag seriøst.

Personlig kompetence har også at gøre med civilcourage, nemlig at man tør at sige sin mening og være spørgende og kritisk. Altså selvværd, selvtillid og tolerance. Hvem er jeg, og hvem er de

andre? Det er spørgsmål som dukker op, når et barn begynder at reflektere. Barnet kan forstå, kan se sammenhæng og kan vente til det er på tur.

Dette kan vi øve, når børn rydder op efter sig og siger undskyld, når de kommer til at gøre noget forkert. Vi tager Howard Gardners ide op, hvor et barn sidder på den „gode stol“ og alle kammeraterne siger nogle ting som vedkommende er god til.

Børn bruger rummet inde og ude til rollespil. Et klatrestativ bliver en ridderborg, en gynge til et skib, en stol til bil osv. Gennem rollespil, som foregår i børns hoved, altså deres fantasi, identificerer de sig med fx kønsroller, følelser, oplevelser. Det ubevidste og det bevidste arbejder sammen i fantasiens leg.

**Natur, ude liv og science - naturfænomener**

Børn skal have mulighed for at opleve glæde ved naturen og erfare den med alle sanser. Natur er årstidernes skift. Natur er at høre fuglene, lugte stranden og vandet, mærke skovbunden på huden og får stillet spørgsmålet: hvordan føles farven grøn? Udeugerne, som de enkelte basisgrupper har hver 4 uge, vægter vi rimelig højt. Og det er ikke bare pga. af naturoplevelserne, men også børns sociale kompetence og motorikken bliver udviklet.

Vi beskæftiger os også med den matematiske forståelse, størrelser, former og tal. Hvorfor fylder et kilo fjer mere end et kilo æbler?

Børn må erfare livet som en gave og se, at mennesket er en del af naturen, opleve at leve på jorden og svæve rundt i universet. Hvordan kan det mon hænge sammen? Og hvorfor bliver det egentlig mørkt?

Vi snakker om naturfænomener, når vi finder ud af, at luft er overalt også i et tomt glas. Børn tænker konkret og ikke abstrakt som de voksne gør. Vi har oplevet at børnene er glade for at experimente. Det tilbyder vi, både som viste experimenter af en voksen, men også experimenter, som børnene selv prøver med bl.a. forskellige væsker, natron osv. Fx farver vi blomster og lægger æg i eddike og farve og finder ud af at æggehinden holder, men at æggeblommen og æggehvide er blevet farvet. Det vækker børnenes interesse meget og de spørger tit efter flere experimenter.

De voksne må finde et sprog, som griber børns logiske tankegang. Dette sker bedst gennem leg, hvor børn fordyber sig og glemmer tiden og alt omkring sig. Det kalder Hans Henrik Knoop for „flow“. Her sker den virkelige læring og ikke gennem undervisningen.

Vi antager, at arbejde og nydelse er to forskellige ting, selvom det viser sig, at arbejdets kvalitet bliver bedst, 'når lysten driver værket' eller når arbejdet går som en leg.

mener Hans Henrik Knoop, som er psykolog og arbejder ved Lego

# Kultur, æstetik, fællesskab

Kultur er, hvordan vi omgås hinanden. Hvad og hvordan vi spiser, drikker, danser, synger. Hvordan vi klæder os og hvilke feste vi fejrer. De fleste af os tilhører den kristne kirkes

trosfællesskab, men vi må også give plads til andre kulturer og religioner. En gang om året går vi til julegudstjeneste. Ellers mener vi, at troen er en privatsag, som forældrene må tage sig af.

Vi er en del af det danske mindretal dvs. vi lever en dansk hverdag i en tysk by. Vi bor iblandt en tysk flertalsbefolkning og børnenes omgivelser og hverdagen er præget af dette. Det indebærer, at visse traditioner fx fastelavn, fødselsdage, jul, som er danske traditioner, bliver holdt som i Danmark. Men fx lanterner går man ikke tur med i Danmark, men det gør vi her i Sydslesvig.

Når vi holder fødselsdag i institutionen, synger vi danske sange og har det danske flag på bordet og bager boller med børnene. Forældrene bliver nysgerrig og spørger efter opskriften.

Vi går på Dansk Centralbibliotek, vi ser dansk teater og tager også imod det tyske teatertilbud og andre tilbud, som fx museer. Vi benytter os af museumstilbuddene i byen. Fordi vi møder dansk og tysk kultur er det med til at skabe en sydslesvigsk identitet hos børnene.

Børn elsker at høre fra dengang vi var børn eller da deres bedsteforældre var børn. Ofte bliver vi inviteret fra et alderdomshjem i vores nærheden. Når børnene synger et par sange for de ældre folk, bliver de rigtig glade, og det gør børnene helt bestemt også.

En vigtig er at lære at tage afsked på en god måde. Livet er nemlig at konstant tage afsked fra det der ikke er mere. Det er ikke bare personer eller dyr, man holder af. Det er også fra barndommen fra tiden simpelthen. Derfor bliver førskolebørnenes afslutning holdt på en særlig måde. Vi skriver en individuel tekst til hvert barn, som de får overrakt i form af en diplom. Vi laver en udflugt med ekstra sjov og opgaver. Bagefter er forældrene inviteret, så også de føler, at børnehavetiden er forbi og vi er klar til det nye der venter.

”Nogle gange må man gøre ting, også selv om det er farligt. Ellers er man ikke et menneske, men bare en lille lort!”

Et citat fra Astrid Lindgren, som vandt i en afstemning om yndingscitater i 1973

1. Læringsmiljøer

Læringsmiljøer i forhold til læreplanens temaer og i forhold til læring og udvikling er steder, indretningen, artefakter, rum mm som er stimulerende til sanser og nysgerrigheden og giver inspiration til både børn og voksne. Vi synes, at kvalitet og æstetik er et must!

Vi prøver at tilrette dagligdagen og indrette huset, hvor den pædagogiske læreplanens temaer er implimenteret i et udviklende miljø – således at det bliver til læringsmiljøer.

Leg har vi allerde beskrevet i en kapitel for sig. Vi prioriter legen højt og ved, at alle mennsker har godt af at lege – og børn kan slet ikke lade være, fordi det hører deres natur til.

Planlagte aktiviter finder sted, når vi arbejder i aktivitsgrupperne. Grupper fordeler sig efter aftale det pædagogikse personale med hinanden.

Vi indretter huset med små steder, hjørner, nischer der inspirerer til leg og kreativitet. Børnene kan frit benytte sig af materialer såsom papir, farver, spil, legetøj, ”bevægelsesting”.

Et læringsmiljø er fx sofaen, hvor der er bøger på en hylde. Børnene kigger selv i bøgerne, eller vi har læsegrupper, hvor en voksen læser op. Vi benytter os meget af dialogisk læsning, fordi her findes der mange muligheder for at møde ord, sprog og bogstaver. Ved dialogsik læsning skal man sidde stille, kunne lytte og reflektere og lege de nye ord ind i et dramastykke mm.

Udegrupper har et udviklende læringsmiljø i naturen. Her er der plads til planlagte aktiviteter, leg og rutinesituationer. Med udeugerne havde vi oprindelig tænkt på at styrke børns motoriske færdigheder. Dette er også tilfælde, idet børnene klatrer, går på ujævnt terrain, triller ned ad bakker mm. Men også børnenes sociale kompetence, og både intra - og interpersonlig udviklingen bliver styrket og trænet, fordi børnene snakker med hinanden og kan vise sider af dem, som vi ikke lægger mærke til i børnenhavens dagligdag ved aktiviteter indenfor.

Vi foretager ture i vores nærmiljø, går til stranden, i skoven, besøger kirker, museer, forældrenes arbejdspladser eller finder ud af hvor børnene bor.

Vi planlægger et besøg på værftet, som ligger lige overfor – og vi må være med søsætningen af et skib, som vi har set blive bygget på vores gåtur. Eller vi fremstiller billeder ved træernes bark eller at finde ud af hvor bierne bor. Når vi ankommer enten i Volkspark, i skoven ved Twedter Mark eller ved stranden, går børnene med det samme igang med at leger. De leger med ”ingenting” bare det de forfinder af grene, stokke, sten, blade hvad som helst.

Rutine aktivter er fx at huske sin rygsæk, tage tøj på og af og få det med hjem igen, finde ud af at spise madpakken i græsset med insekter omkring sig.

Under alle aktiviteter – den planlagte, legen og rutinen – er de fleste af læreplanens temaer på spil. Ved udeugen drejer det sig sproget og kommunikation, det motriske, krop og bevægelse og sansestimulans og naturoplevelser.

Vi har, som børnehavens aldersgruppe forventer, et hjørne med dukker, køkken, udklædningstøj. Her er der rum til rolleleg, til personlighedsdannelse, til kreativitet og sprog.

Når vi vander blomster en eftermiddag med nogle ag børnene er det en rutinemæssig aktivitet. Her er det igen sproget, men også motorik, den alsidige personligheds udvikling, naturen der stimuleres. Rutinemæssige aktiviter foregår også i garderoben. Der er tid og rum til at snakke, til at øve at tage toj på, til at lære at være sammen med en ven og meget mere. I modsætning til forældrene, der har travlt med at komme afsted pga af deres gøremål, har vi god tid – og vi tager os den tid, det tager, når omstændigheder tillader det.

”Det har jeg aldrig prævet før, så det klarer jeg helt sikkert”

Pippi Langstrømpe

**Børnemiljø – ideer til at skabe sammenhæng. Børn ved noget om børn.**

For at skabe sammenhæng, skal et positivt børnemiljø have tre elementer, som påvirker hinanden: det fysiske, det psykiske og det æstetiske. I det vi arbejder med små basisgrupper, er vi tæt på børnene og er i stand til at følge barnets individuelle udvikling.

Vi understøtter børnene i at give udtryk for deres meninger. De må tage del i beslutningsprocesser fx om, hvor vi vil gå hen, når vi går ture, eller hvordan et rum kunne indrettes o.l.

Ud fra interviews, iagttagelser, undersøgelser og spørgeskema kan vi analysere og handle og blive bedre til at se muligheder. Vi ved at børnene er hinandens første pædagog og at de ofte gør som ens ven gør eller det barn med størst popularitet i gruppen gør. Derfor er interviews

med et enkelt barn ofte interessante for at lære barnets egne synspunkter at kende og at forstå motiver og baggrunden.

Selvfølgeligt er det de voksne, der bestemmer, fordi de er de voksne. Men børnene føler sig godt tilpas, når de må tage del og lærer, at det er en god fornemmelse at blive spurgt og taget

alvorligt. Vi må skabe et miljø, der gør det muligt at tage imod kritik og give kritik på en saglig og åben måde uden at være personlig – både det man giver og det man modtager fra børn, kollegaer og institutionens forældre.

**Barnets dynamiske dannelsesproces**

Læring er flerdimensional og udvikles i en gensidig proces med andre. Opdeling af læreplanens temaer er flydende og kan ikke ses for sig alene, men hører sammen.

Hvis man tager barnets sproglige udvikling som læringsmål, hører der også bevægelse til for de vi danser og synger samtidigt. Når vi er i skoven tænker vi mest på krop og bevægelse, men her har netop barnets sociale kompetence en stor og en anden betydning. Derfor er planlægning af de daglige aktiviteter alsidig og kompleks.

Barnets dynamiske selvdannelsesproces styrkes ved oplevelser, egne erfaringer, fornyelse og fordybelse. Vi vil gerne understrege, at det pædagogiske læringsmiljø er til stede hele dagen. Det er ikke begrænset til en planlagt pædagogisk aktivitet om formiddagen. Dette kan barnet bedst i legen, fordi i legen oplever barnet flow og fordybelse, glemmer tid og sted. Den voksnes metode ved såkaldt fri leg er først at skabe et stabilt følelsesmæssig fundament hos børnene,

som fastholder den medfødte nysgerrighed og lærelyst. Så er det vores opgave at udvikle og understøtte kompetencer som sprog, evnen til fordybelse og at kunne holde ved, spørge-og kritiklyst, evnen til at kunne fejle og meget andet. Alt dette danner grundlag for barnets kognitive udvikling såvel som den emotionelle og sociale kompetence.

1. Refleksion

Efter en aktivitet sætter vi os sammen og ser, hvad af de planlagte ting fungerede. Vi fortæller hinanden om de oplevelser og de erfaringer hver især har gjort og finder ud af om det lykkedes. Hvad gik godt, hvad var mindre passende og hvordan kan det gøres anderledes til en anden gang. Vi ser på ”vores” teoretiker og inddrager deres teori i vores parktiske gøremål.

I forhold til det pædagogiske arbejde har de voksne primær den opgave at være tilstedeog har en holdning til institutionens virke og dermed deres egen personlig holdning. Vi har været på kursus om den amerikanske Fish! Philisophy og prøver at have ideerne derfa med os. Det går ud på følgende, som hjælper ved den faglige refleksionen:

* At vi er til stede, når vi er der!
* At vi kan skabe tid og ro til leg! Leg er en invitation til hjertelighed. I leg opstår en stemning af gensidig tillid.
* At vi handler empatisk! Gør dem glade. Glæde smitter. Gør verden til et bedre sted at være!
* At vælge en holdning!

Desuden deltager hver medarbejder i de kurser der bliver tilbudt, som passer til den individuelle interesser mm.

Når vi evaluerer, bliver inspireret af EVA – Danmarks evalueringsinstitut, der har gode ideer til evalueringsmetoder.

Ud fra det opstår nye ideer til kommende praksis. Ofte viser det sig, at den gamle praksis kan bruges og vi udmærket kan fortsætte med små ændringer og nye varianter.

1. Pædagogisk portfolio

Pædagogisk portfolio er et flot ord, som lyder vældig imponerende. Men i virkeligheden er det bare et andet ord for dokumentation.

I vores pædagogiske portfolio beskriver vi aktiviteterne og sætter dem sammen med fotos og tilføjer teorien samt gøre opmæksomme på hvilket af læreplanens temaer, der arbejdes med. Det kommer i børnenes mappe. Dem er børnene meget glade for og tager dem ofte frem for at se og fortælle om deres oplevelser. Mapperne er for os en god måde at reflektere og evaluere på. Vi bruger den narrative dokumentation. I det vi ofte sidder sammen med børnene og repeterer i en hygge samtale, træner børnene ord og hukommelsen.

Basisgrupperne har hver en planche i form af en fleksibel ramme som hænger i gangen. Her bliver der yderlig beskrevet og synliggjort forskellige aktiviteter/projekter for både børnene og deres forældre. Her anvender vi fotos og tekster, der beskriver, forklarer, begrunder og meddeler om det, der er foregået.

Dokumentationen tager meget tid. Vi prøver at involvere børnene så vidt muligt, at gøre arbejdet medens børnene er til stede. På den måde tager det mindst af det pædagogiske personalts arbejde med børnene.

Famly er for os en god måde at dokumentere på. Det er up to date, nemt at håndtere og man kan hurtig få kontakt til forældrene. Forældrene selv synes meget godt om denne måde at dokumentere på. De bruger det sammen med børnene og får så igen en god snak om de aktiviteter vi har lavet.

Der flammer sol i alt, der gror,

i børn og træer og milde ord.

Og alt i livets toneart stemt

har vækst til barnets fremtid gemt.

Tving ikke!

Byd ikke!

Skænk dem former at spejle sig i.

Legen er evig som drømmen.

Lær dem at lege sig fri!

Halfdan Rasmussen

1. Sådan gør vi

Gennem en fisk med mange fiskeben symboliserer vi alle temaer fra vores styrkede pædagogiske læreplan. Andre side ben visualiserer vores konkrete arbejde. Den enkelt voksne er ansvarlig for at finde opgaver, der bidrager til børns læring, udvikling og trivsel. Udover de faste aktiviteter, er der masser af tid og muligheder for at arbejde med enkelte børn omkring bevidst valgte ting, som fx at vande blomster, at male, at bage, lave afslapning mm. Disse aktivteter er mere ”frivillige”, og tilbuddet gælder for børn på tværs af grupperne. I diverse daglige gøremål kan der varetages mange af læreplanens temaer; i hvert fald barnets sproglige og personlig udvikling.

Vi ønsker at være et supplement til børnenes hjem og til forældrenes opfattelse af det pædagogiske arbejde, der skal foregår i daginstutionen - nemlig der hvor børnene og deres forældre har deres daglige gang. Vi synes, at det er vigtigt, at forældrene føler sig trygge og kan aflevere deres børn tillidsfulde hos os i daginstitutionen.

Børnehaven har et Samarbejdsråd som vælges årligt. Samarbejdsrådet får mulighed til at deltage i debatter omkring pædagogiske spørgsmål eller nye tiltag, som vi i personalegruppen diskuterer. Det kunne fx være tandbørstningen i børnehaven eller børnehavens madpolitik. Desuden er det en mulighed for de andre forældre at kontakte samarbejdsrådet, hvis skulle være tilskyndelser.

Alle har mulighed at læse både børnehavens koncept og Børnehavens styrkede pædagogiske læreplan.

Kvalitet i vores arbejde består i, at have opnået vores overordnede mål, nemlig at hjælpe børn med at blive velfungerende mennesker. Al læring er forgæves, når børnene ikke er parate til at modtage informationer der kommer udefra dem selv. Vi prøver at se individiet og giver tilbud, der passer nogenlunde til børnenes behov og udviklingsstadie. Dette kan ofte fint kobles sammen med læringsmål fra den styrkede pædagogikse læreplan.

Som Søren Kierkegaard har sagt om sand hjælpekunst:

At man, naar det i Sandhed skal lykkes en at føre et Menneske hen til et bestemt Sted, først og fremmest maa passe paa at finde ham der, hvor han er, og begynde der.

Dette er Hemmeligheden i al Hjælpekunst.

Enhver, der ikke kan det, han er selv en Indbildning, naar han mener at kunne hjælpe en Anden.

Henvisninger til vores teoretiske kilder findes ikke. Men vi er inspiret af en masse kloge menneskers tanker. Her nævnes nogen af dem:

Astrid Lindgren, Jean A. Ayres, Howard Gardner, Lotte Salling, Maria Montesouri, Reggio Emilia-pædagogik ved Loris Malaguzzi, Hans Henrik Knoop, Jean Piaget, Sally Godard, Peter Rod, Sven Norquist

Skrevet og udarbejdet af Hilke Heinsen samt hele den pædagogiske personale gruppe.

Flensburg, den 24.september 2020